નવી દિલ્હી, 20 મેઃ સંસદીય દળની બેઠકમાં દળના નેતા તરીકે નરેન્દ્ર મોદીના નામની જાહેરાત કરી વખતે ભારતીય જનતા પાર્ટીના વરિષ્ઠ નેતા લાલકૃષ્ણ અડવાણી ભાવુક થઇ ગયા હતા. જે તેમની આંખોમાં સ્પષ્ટપણે જોવા મળી રહ્યું હતું. જ્યારે તેઓ નરેન્દ્ર મોદીને અભિનંદન પાઠવી રહ્યા હતા ત્યારે તેમની આંખોમાં આસું ઝળકી આવ્યા હતા. આ તકે તેમણે મોદીને અભિનંદન પાઠવ્યા હતા અને પાર્ટીને પૂર્ણ બહુમતિ સાથે વિજયી બનાવવા બદલ આભાર માન્યો હતો.